daldar va v
Van joffr yden vanden bossche weduwe
henrix wilen vanden horneke dieme hiet
de weert
Het sijn geweest in rechte voer meye ende scepen van loven joffr yde
vanden bossche dochter arnts wilen vanden bossche van waelhem weduwe
henrix wilen vanden dorneke diemen hiet de weert in deen side en hetter
scoenjans soen jans wilen scoenjans natuerlex in dander side Aalse van zeken
scepen brieve van loven beide scoutbrief en beleidbrief daer mede dat de
voirs hector ende jan wilen scoenjans sijn vader voirs beleidt waren tot
den goeden hove ende erve der selver yden soe waer die belegen sijn daer
de voirs joffr yde een aensprake dede ten voirs hector wt hem opseggende
dat ttijt dat de voirs jan scoenjans sijn vader van live ter doet comen was
de voirs joffr yde de voirs scepen brieve in hoer behoud hadde en bynen
den horen ende dat de voirs hector hoer die brieve jegen hoen danck en
wille genome hadde dwelc een ongenedich dinc ware yeman sijn brieve
also niet gewout te nemen des sij te dier tijt track bider wec vander
goeden stat van ghent hoer dat oeghende en cronende dat hi de voirs
scepen brieve hoer alsoe buten hoen danck en wille hadde genomen gelijc
sij dat voer de selve stat van ghent wel en wettelic met goeden manen
werdich van trouwen en eren bewijst hadde dwelc sij boet te thoene mett
goeder stat brieve van ghent die sij daer af bracht hadde aen de stat
van loven Ende wae hoer dat erghens te nauwe des sij hoepte dat oft
god wilt niet sijn en soude Soe boet sij dat voert te thoenen met alsulken
conden als sij daer toe gecrigen conste en mette mynsten daer sij mede liden
mochte inden rechte Hoepte en meyndde de voirs joffr yde soe waer sij
dese poente gethoene conste dat hoer de voirs brieve werden souden op
dwelc de voirs hector hem verantwerdde ende dede lesen inden rechte de
voirs scepen brieve Als sij gelesen waren zeggende al hadde hi hoer de
brieve genomen des hi hoepte dat sij nemermeer thoene en soude Soe hadde
hi genome tghene dat sijn wae want sij sinen vader en hem toebehoirde
en des daer toe geschiet ware dat wae geschiet bynne den sterfhuyse daer
sijn vader in starf dwelc hi boet te thoenen Hoepte en meynde de
voirs hector mids der redenen voirs dat hem hoer aensprake gheen onstade
den en soude en dat hem sijn voirs scepen brieve bliven souden daer op
in
dae
dat de voirs joffr yde repliceerde al waest alsoe dat sijn vad starf